- შეცდომისგან დაზღვეული არავინ არის... ალბათ, დამეთანხმებით, რომ 2011 წელს, როცა კონტრაქტს ვაგრძელებდით, ნაკრებს გაცილებით უკეთესი შედეგები ჰქონდა. ამიტომაც ახლანდელი კონტრაქტი ალოგიკური ნამდვილად არ არის. ასეთ მძიმე ქვეჯგუფში, მით უმეტეს, როცა მეორე ადგილზე გასვლაც კი არ იძლევა გასვლის გარანტიას, მხოლოდ ორწლიან კონტრაქტზე არც ერთი მწვრთნელი არ დათანხმდებოდა. თუმცა, დღეს სხვა რეალობაა. კმაყოფილი ნამდვილად არ ვარ, მიმაჩნია, რომ შეიძლებოდა, ნაკრების თამაშის ხარისხიც და შედეგიც უკეთესი ყოფილიყო. თუმცა, ყველაზე მეტად გულს ბოლო დღეების გაუთავებელი კინკლაობა მტკენს. თქვენი გაზეთის მეშვეობით მინდა ჟურნალისტებსაც ვთხოვო, ცეცხლზე ნავთს ნუღარ დაასხამენ, ყოველდღე ახალი დეტალების გამომზეურება დაპირისპირებას კიდევ უფრო ამძაფრებს...